**บันทึกข้อความ**

**ส่วนราชการ** สำนักปลัดองค์การบริหารส่วนตำบลเชิงคีรี โทร.073-561007 .

**ที่** นธ 75701/ **วันที่** กุมภาพันธ์ 2565

**เรื่อง** รายงานผลการวิเคราะห์ความเสี่ยงของการดำเนินงานหรือการปฏิบัติหน้าที่ที่อาจก่อให้เกิดการทุจริต หรือก่อให้เกิดการขัดกันระหว่างผลประโยชน์ทับซ้อน ประจำปีงบประมาณ พ.ศ.2565

เรียน นายกองค์การบริหารส่วนตำบลเชิงคีรี

**เรื่องเดิม**

 ตามที่ สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.)ได้มีการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ซึ่งเป็นเกณฑ์การประเมินที่ต้องการให้หน่วยงานของรัฐยกระดับการดำเนินงาน ด้านการต่อต้านการทุจริตในองค์กรเกี่ยวกับการดำเนินงาน เรื่องผลประโยชน์ทับซ้อนของหน่วยงาน โดยมีการประเมินหลักฐานเชิงประจักษ์ (Evidence Based) ให้มีการดำเนินการวิเคราะห์ความเสี่ยงเกี่ยวกับการปฏิบัติงานตรวจสอบได้ การแก้ไขปัญหาการกระทำผิดวินัยของเจ้าหน้าที่รัฐที่เป็นปัญหาสำคัญและพบบ่อยนั้น

 **ข้อเท็จจริง**

 องค์การบริหารส่วนตำบลเชิงคีรี ได้ดำเนินการป้องกันผลประโยชน์ทับซ้อน ผ่านกิจกรรมต่างๆ ดังนี้

 1. การสร้างจิตสำนึกและปลูกฝังให้บุคลากรมีคุณธรรมจริยธรรมไม่กระทำการทุจริตและประพฤติมิชอบ ได้มีการประกาศแสดงเจตจำนงสุจริต เสริมสร้างคุณธรรม และความโปร่งใสในการบริหารงาน โดยนายกองค์การบริหารส่วนตำบลเชิงคีรี ได้ประกาศเจตจำนงว่าจะเป็นแบบอย่างที่ดีและมีความโปร่งใสปราศจากการทุจริต เพื่อเสริมสร้างคุณธรรม จริยธรรมและความโปร่งใสในการบริหารงานของ องค์การบริหารส่วนตำบลเชิงคีรี และให้คำมั่นที่จะนำพาคณะผู้บริหาร สมาชิกสภา พนักงานส่วนตำบล พนักงานครู พนักงานจ้างและบุคลากรในสังกัดองค์การบริหารส่วนตำบลเชิงคีรีทุกคน ให้ปฏิบัติราชการด้วยความ ซื่อสัตย์ สุจริต ยุติธรรม ควบคู่กับการบริหารจัดการที่มีประสิทธิภาพและร่วมมืออำนวยความสะดวกแก่ประชาชน

 2. กฎระเบียบและแนวปฏิบัติเกี่ยวกับการจัดซื้อจัดจ้าง การเงินและบัญชี โดยที่ในปัจจุบัน กฎระเบียบและข้อบังคับต่างๆที่เกี่ยวข้องกับการเบิกจ่าย การจัดซื้อจัดจ้าง มีการปรับปรุงเปลี่ยนแปลงตามนโยบาย ทำให้บุคลากรผุปฏิบัติงานขาดความรู้ความเข้าใจในเรื่องดังกล่าว ซึ่งอาจทำให้เกิดข้อผิดพลาดในการปฏิบัติงานได้ จึงได้จัดส่งเจ้าหน้าที่เกี่ยวกับการจัดซื้อจัดจ้าง การเงินและบัญชี เข้ารับการอบรม เพื่อลดข้อผิดพลาดจากการปฏิบัติงาน และลดโอกาสที่มีความขัดแย้งในเรื่องผลประโยชน์ทับซ้อนได้

 3. การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) เพื่อให้บุคลากรในสังกัดองค์การบริหารส่วนตำบลเชิงคีรี ได้เข้าใจเกี่ยวกับ

เกณฑ์การประเมินและการยกระดับการทำงาน รวมทั้งเตรียมเอกสารหลักฐานประกอบการประเมินให้สอดคล้องกับหลักเกณฑ์

4./การวิเคราะห์...

-2-

 4. การวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน

 4.1 การให้ความรู้ในแบบต่างๆ ดังนี้

 - การจัดทำและประกาศใช้ มาตรฐานทางจริยธรรม เพื่อสร้างความเข้าใจแก่บุคลากร ให้หลีกเลี่ยงการกระทำที่เข้าข่ายการทุจริตต่างๆ เช่น การกระทำที่เป็นผลประโยชน์ทับซ้อน

 - การจัดการความรู้ (Knowlge management : Km) มีการถ่ายทอดมาตรฐาน ทางจริยธรรม ผ่านกระบวนการแลกเปลี่ยนการเรียนรู้ในการประชุมประจำเดือน

 4.2 การดำเนินการวิเคราะห์ความเสี่ยงของการดำเนินงานหรือการปฏิบัติหน้าที่ ที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ทับซ้อนประจำปีงบประมาณ พ.ศ.2565 จากการวิเคราะห์ความเสี่ยงสามารถจำแนกระดับความเสี่ยงออกเป็น 4 ระดับ สูงมาก สูง ปานกลาง ต่ำ และ สามารถสรุปข้อมูลวารวิเคราะห์ความเสี่ยงของการดำเนินงานหรือการปฏิบัติหน้าที่ที่อาจก่อให้เกิดการทุจริต หรือก่อให้เกิดการขัดกันระหว่างผลประโยชน์ทับซ้อน ประจำปีงบประมาณ พ.ศ.2565 ได้ดังนี้

|  |  |  |  |  |  |
| --- | --- | --- | --- | --- | --- |
| **ที่** | **โอกาส/ความเสี่ยงการทุจริต** | **ต่ำ** | **ปานกลาง** | **สูง** | **สูงมาก** |
| 1. | การพิจารณาตรวจสอบและเสนอความเห็นของการอนุมัติ อนุญาต ไม่ดำเนินการตามลำดับคำขอ |  **√** |  |  |  |
| 2. | ความโปร่งใสในการบริหารงานบุคคล เช่น การประเมินความดีความชอบการแต่งตั้ง โยกย้าย การดำเนินการทางวินัย เป็นต้น | **√** |  |  |  |
| 3. | เบิกเงินราชการตามสิทธิเป็นเท็จ เช่น ค่าเช่าบ้าน ค่าเบี้ยเลี้ยง ค่าพาหนะ ค่าเช่าที่พัก | **√** |  |  |  |

 จากข้อมูลในตาราง พบว่า โอกาส/ความเสี่ยงการทุจริต ในด้านการพิจารณาตรวจสอบ และเสนอความเห็นของการอนุมัติ อนุญาต ไม่ดำเนินการตามลำดับคำขอ ด้านความโปร่งใสในการบริหารงานบุคคล เช่น การประเมินความดีความชอบการแต่งตั้ง โยกย้าย การดำเนินการทางวินัย เป็นต้น ด้านการเบิกเงินราชการ ตามสิทธิเป็นเท็จ เช่น ค่าเช่าบ้าน ค่าเบี้ยเลี้ยง ค่าพาหนะ ค่าเช่าที่พัก ความเสี่ยงการทุจริตอยู่ในระดับต่ำ และ จากการวิเคราะห์ ตามขั้นตอนการประเมินความเสี่ยงการทุจริต 9 ขั้นตอน ความเสี่ยงดังกล่าวสามารถควบคุมได้ดี ความเสี่ยงการทุจริตอยู่ในระดับต่ำ จำนงจัดทำแผนบริหารความเสี่ยงในเชิงเฝ้าระวังความเสี่ยงการทุจริต ได้ ดังนี้

/แผนบริหาร...

-3-

แผนบริหารความเสี่ยงในเชิงเฝ้าระวังความเสี่ยงการทุจริต

|  |  |  |
| --- | --- | --- |
| ที่ | รูปแบบ พฤติการณ์ความเสี่ยงการทุจริต | มาตรการป้องกันความเสี่ยงผลประโยชน์ทับซ้อน |
| 1. | การพิจารณาตรวจสอบและเสนอความเห็นของการอนุมัติ อนุญาต ไม่ดำเนินการตามลำดับคำขอ | - จัดทำคู่มือการปฏิบัติงาน แผนผังขั้นตอนการปฏิบัติงานให้ละเอียดชัดเจน และเผยแพร่ให้เจ้าหน้าที่ในหน่วยงาน ได้รับทราบ และถือปฏิบัติให้เป็นแนวทางเดียวกัน- กำชับให้เจ้าหน้าที่ ผู้รับผิดชอบเสนอเรื่องตามลำดับคำขอ |
| 2. | ความโปร่งใสในการบริหารงานบุคคล เช่น การประเมินความดีความชอบการแต่งตั้ง โยกย้าย การดำเนินการทางวินัย เป็นต้น | - จัดกิจกรรมฝึกอบรมส่งเสริมด้านคุณธรรม จริยธรรม กิจกรรมให้ ความรู้เกี่ยวกับระเบียบกฎหมาย หนังสือสั่งการที่เกี่ยวข้องกับการบริหารงานบุคคล กิจกรรมให้ความรู้เกี่ยวกับวินัยพนักงานส่วนท้องถิ่น และเจ้าหน้าที่ในหน่วยงาน |
| 3. | เบิกเงินราชการตามสิทธิ เป็นเท็จ เช่น ค่าเช่าบ้าน ค่าเบี้ยเลี้ยง ค่าพาหนะ ค่าเช่าที่พัก | - จัดกิจกรรมฝึกอบรม ส่งเสริมด้านคุณธรรมจริยธรรม กิจกรรมให้ ความรู้เกี่ยวกับระเบียบกฎหมาย หนังสือสั่งการที่เกี่ยวข้องและกิจกรรมให้ความรู้เกี่ยวกับวินัยพนักงานส่วนท้องถิ่นให้กับผู้บริหารท้องถิ่น สมาชิกสภาท้องถิ่น และเจ้าหน้าที่ในหน่วยงาน |

 5. การจัดทำแผนปฏิบัติการป้องกันและปราบปรามการทุจริต ประจำปี 2565

 องค์การบริหารส่วนตำบลเชิงคีรี ได้เล็งเห็นถึงความสำคัญในการเป็นหน่วยงานของรัฐ ที่ร่วมขับเคลื่อนการดำเนินการตามมาตรการในการป้องกัน และแก้ไขปัญหาการทุจริตประพฤติชอบในหน่วยงานราชการและดำเนินการสร้างจิตสำนึกแก่พนักงานส่วนตำบลและบุคลากรในสังกัดต่อต้านการทุจริตทุกรูปแบบอย่างจริงจัง โดยมีกระบวนการดำเนินการที่สำคัญเป็นแนวทางและข้อเสนอแนะที่จะนำไปปรับปรุงแผนปฏิบัติการป้องกันและปราบปรามการทุจริต ประจำปี 2565 ดังนี้

 5.1 ส่งเสริมให้มีการรณรงค์และสร้างความตระหนักให้พนักงานส่วนตำบล และบุคลากรขององค์การบริหารส่วนตำบลเชิงคีรี ให้มีคุณธรรม จริยธรรม เพื่อป้องกันและปราบปรามการทุจริต ให้ทั่วถึงและครอบคลุมทั้งหน่วยงานอย่างต่อเนื่อง โดยผ่านกระบวนการฝึกอบรม การประชุมประจำเดือน การประกาศแนวทางการปฏิบัติงาน การมอบนโยบาของผู้บริหารและการเผยแพร่ ประชาสัมพันธ์

 /5.2 การวางทาง...

-4-

 5.2 การวางแนวทางและมาตรการการจัดซื้อจัดจ้าง เพื่อเป็นกลไกในการป้องกันและปราบปรามการทุจริต หรือผลประโยชน์ทับซ้อน รวมทั้งการจัดส่งเจ้าหน้าที่ ที่เกี่ยวข้องกับการจัดซื้อจัดจ้างเข้ารับการฝึกอบรม เพื่อให้การปฏิบัติงานถูกต้อง มีประสิทธิภาพ โปร่งใส และสอดคล้องกับระเบียบ กฎเกณฑ์ใหม่ๆ

 5.3 การจัดทำคู่มือการพัฒนาส่งเสริมการปฏิบัติตามมาตรฐานทางจริยธรรม การบริหารจัดการผลประโยชน์ทับซ้อน โดยผ่านกระบวนการวิเคราะห์ประเด็นความเสี่ยงที่จะนำไปสู่การทุจริต ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน กรณีศึกษาการทุจริตในรูปแบบต่างๆที่เกิดขึ้นจริง มีการวิเคราะห์ปัจจัยการเกิดการทุจริต การเกิดผลกระทบต่อประชาชน

 5.4 การส่งเสริมการมีส่วนร่วมจากทุกภาคส่วน โดยเฉพาะผู้รับบริการและผู้มีส่วนได้ส่วนเสีย ให้เกิดความร่วมมือเป็นผู้เฝ้าระวัง การแจ้งเบาะแส และมีสื่อรณรงค์สร้างความรู้ความเข้าใจ ในนโยบายผู้บริหารซึ่งเน้นการปลอดทุจริต เพื่อให้เกิดพลังที่เข้มแข็งในการช่วยกันป้องกันการทุจริต

**ข้อเสนอ**

 เพื่อให้องค์การบริหารส่วนตำบลเชิงคีรี สามารถดำเนินการจัดการความเสี่ยงที่อาจเกิดขึ้นได้ดี เห็นควรแจ้งเวียนการประเมินความเสี่ยงการทุจริต ประจำปี พ.ศ.2565 ให้ทุกส่วน/กอง ทราบ เพื่อถือปฏิบัติ และประชาสัมพันธ์ทางเว็บไซต์ขององค์การบริหารส่วนตำบลเชิงคีรี

 จึงเรียนมาเพื่อโปรดทราบ



 ลงชื่อ

 (นางสาวนูรีดา ดะอุแม)

 นักวิเคราะห์นโยบายและแผนชำนาญการ

****

 ลงชื่อ

 (นายอามาน ดอเล๊าะ)

 หัวหน้าสำนักปลัด

-2-

ความเห็นปลัดองค์การบริหารส่วนตำบล .............................................................................................................



ลงชื่อ

 (นางสาวเหมือนฝัน เกื้อก่อเพ็ชร)

 ปลัดองค์การบริหารส่วนตำบลเชิงคีรี

ความเห็นนายกองค์การบริหารส่วนตำบล.............................................................................................................



ลงชื่อ

 (นายสมาน แตบาตู)
 นายกองค์การบริหารส่วนตำบลเชิงคีรี